रूसी पुलिसकर्मियों के राजनीतिक दलों में जाने पर रोक  
मेदवेदेव ने एक कानून को स्वीकृति दी है जिसके तहत पुलिसकर्मियों के राजनीतिक दलों में शामिल होने, उनकी स्थापना करने या उन्हें चंदा देने पर रोक होगी।
रूस के प्रधानमंत्री दमित्रि मेदवेदेव ने एक नये कानून को स्वीकृति दी है जिसके तहत पुलिसकर्मियों के राजनीतिक दलों में शामिल होने, उनकी स्थापना करने या उन्हें चंदा देने पर रोक होगी।  समाचार एजेंसी आरआईए नोवोस्ती ने रूस के उप आंतरिक मंत्री के मीडिया सचिव के हवाले से शनिवार को बताया कि इस कानून का उद्देश्य सभी नागरिकों के अधिकारों का संरक्षण करना है, भले ही उनका जुड़ाव किसी भी राजनीतिक दल से हो।  मीडिया सचिव सर्जेई बुलाविन ने बताया, "इस कानून के तहत कोई भी पुलिसकर्मी न तो किसी पार्टी का सदस्य हो सकता है, न ही चंदा दे सकता है और न ही किसी पार्टी के नियमों के अनुसार कार्य कर सकता है।"  इस कानून के अनुसार प्रत्येक पुलिसकर्मी को अपनी एवं अपने परिवार के आय का ब्यौरा प्रदर्शित करना होगा। इस कानून के अंतर्गत गलत सूचना देने वाले पुलिसकर्मियों को बर्खास्त कर दिया जाएगा।